
Esővízgyűjtő Program

HASZNÁLATBA ADÁSI MEGÁLLAPODÁS

Mely létrejött egyrészről Budapest Főváros XIV. Kerület Zugló Önkormányzata (1145 Budapest, Pétervárad u. 2., adószáma: 15735777-2-42, képviseli: Horváth Csaba polgármester), a továbbiakban Használatba adó, másrészről 
Név: ……………………………………………………………….
Székhely: ………………………………………………………….
adószám: ………………………………., 

Képviselő: …………………………………………………………

Telefon: …………………………………….

E-mail cím: ……………………………………………..

a továbbiakban Használatba vevő, 
együttes említésük esetén: Felek között – alulírott helyen és időben az alábbiak szerint.
1. Felek előzményként rögzítik, hogy Budapest Főváros XIV. Kerület Zugló Önkormányzatának Képviselő-testülete 359/2021. (X. 28.) önkormányzati határozata alapján a Használatba adó esővízgyűjtő edény programot indított.

2. Felek rögzítik, hogy a Használatba adó Használatba vevő részére 5000 forint önrész megfizetése után használatába ad 

1 db
esővízgyűjtő tartályt, melynek értéke …………………………Ft+27% ÁFA /db.
3. A használatba adás határozatlan időtartamra jön létre. A szerződés fennállása alatt a Használatba adó, illetve az általa megbízott szervezet az esővízgyűjtő használatát a Használatba vevő által megjelölt helyen ellenőrizheti. A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről szóló (a továbbiakban: GDPR) Európai Parlament és a Tanács (EU) 2016/679. rendelet 6. cikk (1) bekezdés b) pontja alapján Használatba adó ellenőrzési joga gyakorlása érdekében a szerződés megszűnéséig vagy megszüntetéséig Használatba vevő személyes adatait kezeli.
4. A Használatba vevő vállalja, hogy az átvett esővízgyűjtő edényt az alábbiakban megjelölt helyen elhelyezi, és az ingatlanon keletkező összegyűjtött esővizet, locsolás céljából hasznosítja.
5. Használatba vevő az esővízgyűjtő edényt
……………………………………………………………………………………………………

(pontos helymegjelölés) helyezi el.

6. A Használatba vevő vállalja, hogy a használatba kapott esővízgyűjtő edényt a jó gazda gondosságával, célhoz kötötten használja, azok folyamatos karbantartásáról gondoskodik. Amennyiben fentiek betartása mellett az esővízgyűjtő edénnyel összefüggésben bármilyen probléma merül fel, azt haladéktalanul jelzi a kapcsolattartásra kijelölt Neparáczki Noémi alpolgármesteri referensnek (neparaczki.noemi@zuglo.hu).
7. Az adatkezelés részletes szabályai az 1. számú melléklet szerinti adatkezelési tájékoztató tartalmazza.

8. Használatba vevő tudomással bír arról, hogy a használatba kapott esővízgyűjtő edényt Budapest Főváros XIV. Kerület területén használhatja, és azt harmadik személy részére sem használatba, sem tulajdonba át nem adhatja. E körülmény fennállása esetén azonnali hatályú felmondásnak van helye.

9. Felek jelen Megállapodást jogosultak rendes felmondással 15 napra felmondani. . Használatba adó jogosult a másik fél súlyos szerződésszegése esetén, a szerződésszerű magatartásra történő írásbeli felszólítást és az annak teljesítésére írásban meghatározott ésszerű határidő eredménytelen elteltét követően a Megállapodást azonnali hatállyal, indokolt írásbeli felmondással felmondani. A Megállapodás megszűnésekor Használatba vevő köteles 5 munkanapon belül az esővízgyűjtő edényt a Használatba adó részére, rendeltetésszerű használatra alkalmas állapotban visszaadni.
10. Amennyiben a Használatba vevő az esővíz gyűjtési tevékenységgel felhagy, vagy erre a körülményre a Használatba adó, illetve az általa megbízott szervezet által végzett ellenőrzés során fény derül, a Használatba vevő köteles az erre irányuló felszólítást követő 5 munkanapon belül a esővízgyűjtő edényt a 6. pontban megjelölt állapotban visszaszolgáltatni a Használatba adó részére.
11. Jelen megállapodásban nem szabályozott kérdésekben a Felek a Ptk. vonatkozó rendelkezéseit tekintik irányadónak.
12. Jelen Megállapodás két példányban készült, melyből egyik példány a Használatba adót, a másik példány a Használatba vevőt illeti meg. Felek a Megállapodást elolvasás és értelmezés után, mint akaratukkal mindenben megegyezőt jóváhagyólag aláírják.

Budapest, 2022. 
	……………………………………
	…...………………………………….

	Használatba adó 
Horváth Csaba polgármester megbízásából  
Rózsa András alpolgármester
	Használatba vevő

	
	


ADATKEZELÉSI TÁJÉKOZTATÓ

lakossági esővízgyűjtő edény  pályázathoz kapcsolódó adatkezeléshez

1. Adatkezelő megnevezése

Budapest Főváros XIV. Kerület Zugló Önkormányzata (a továbbiakban: Adatkezelő)

székhely: 1145 Budapest, Pétervárad utca 2.

telefon: +361/872-9100

email cím: info@zuglo.hu
2. Az Adatkezelő képviselője: Horváth Csaba polgármester

3. Az adatvédelmi tisztviselő neve és elérhetősége

Adatvédelmi tisztviselő: dr. Drávai Bernadett

közvetlen elérhetőségei: email címe: adatvedelem@zuglo.hu; telefon: +361/872 9118

4. Az adatkezelés célja és a kezelt adatok köre

a) Az adatkezelés célja a lakossági esővíz gyűjtő edény pályázatra történő jelentkezés, annak elbírálása

	Adatkör
	Cél

	I. pályázati adatlap

· természetes személy neve

· levelezési címe

· telefonszáma

· email címe

II. használatba adási megállapodás során kezelt adatok

· természetes személy neve

· címe

· személyi igazolvány száma

· telefonszáma

· adószáma
	esővíz gyűjtő edény pályázatra jelentkezés, kapcsolattartás a jelentkezővel

használati megállapodás megkötése a sikeres pályázóval


5. Az adatkezelés jogalapja

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és Tanács (EU) 2016/679 Rendelete (a továbbiakban: GDPR) 6. cikk (1) bekezdés a) pontja alapján az érintett hozzájárulását adta személyes adatainak egy vagy több konkrét célból történő kezeléséhez

A kezelt adatok köre, amennyiben azokat nem az érintett bocsátotta a Hivatal rendelkezésére

Az Adatkezelő nem kezel olyan személyes adatot, amelyet nem az érintettől gyűjt.

6. A személyes adatok címzettjei, illetve a címzettek kategóriái

Az Adatkezelő nem továbbít személyes adatot más címzett részére.

7. A személyes adat tárolásának ideje

Az önkormányzati hivatalok egységes irattári tervének kiadásáról szóló 78/2012.(XII.28.) BM rendelet E104 pontja szerint az Adatkezelő az adatokat az érintett által történő hozzájárulás visszavonásáig, ennek hiányában a hozzájárulás megadásától számított 5 évig őrzi meg, ezt követően haladéktalanul törli.

8. Az adatok megismerésére jogosultak köre

A kezelt adatokat az Adatkezelő hatáskörében eljáró valamennyi olyan ügyintéző megismerheti, akinek munkakörébe tartozó feladatai ellátásához, a pályázat elbírálása céljából az elengedhetetlenül szükséges. 

Történik-e automatizált döntéshozatal az adatkezelés során:

Az adatkezelés során automatizált döntéshozatal nem történik.

9. Az érintett adatkezeléssel kapcsolatos jogai

9.1.  Határidő

Az Adatkezelő az érintett jogai gyakorlására irányuló kérelmét az annak beérkezésétől számított 15 napon belül teljesíti. A kérelem beérkezésének a napja a határidőbe nem számít bele. Az Adatkezelő szükség esetén, figyelembe véve a kérelem bonyolultságát és a kérelmek számát, ezt a határidőt további 30 nappal meghosszabbíthatja. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított 15 napon belül tájékoztatja az érintettet.

9.2. Az adatkezeléssel kapcsolatos érintetti jogok

9.2.1 A tájékoztatás kéréséhez való jog

Az érintett személy az 3. pontban megadott elérhetőségeken keresztül tájékoztatást kérhet az Adatkezelőtől arról, hogy:

· mely személyes adatait,

· milyen jogalapon,

· milyen adatkezelési cél miatt

· milyen forrásból

· meddig kezeli

· kinek, mikor, mely személyes adatokhoz biztosított hozzáférést, vagy kinek továbbította a személyes adatait

Az érintett tájékoztatás kérési igényét legfeljebb 15 napon belül, személyes megjelenés során adja át, vagy azt követően az általa megadott elérhetőségekre megküldve teljesíti

9.2.2. A helyesbítéshez való jog

Az érintett személy a 3. pontban megadott elérhetőségeken keresztül kérheti, hogy az Adatkezelő módosítsa valamely személyes adatát. Az Adatkezelő a kérést legfeljebb 15 napon belül teljesíti, és erről az általa megadott elérhetőségeken értesíti az érintett személyt, amennyiben az hitelt érdemlően igazolni tudja a helyesbített adat pontosságát.

9.2.3. A zároláshoz való jog

Az érintett személy a 3. pontban megadott elérhetőségeken keresztül kérheti, hogy az Adatkezelő az adatait zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával). A zárolás addig tart, amíg az érintett által megjelölt indok szükségessé teszi az adatok tárolását.

Amennyiben az adatkezelésre előírt megőrzési határidő eltelt vagy az adatkezelés jogellenes, a kezelt személyes adatok törlésre kerülnek, azonban az érintett jogi igények előterjesztése, érvényesítése vagy védelme céljából kérheti, hogy az adatainak törlése helyett azokat azAdatkezelő tovább tárolja. Erre vonatkozó igény, írásban, postai úton megküldött kérelemmel terjeszthető elő az igény érvényesítésének és a kért további tárolási időnek a megjelölésével.

9.2.4. A hozzájárulás visszavonásának a joga

Az érintett személy hozzájárulását bármely időpontban visszavonhatja, amely visszavonás nem érinti a visszavonás előtt a hozzájárulás alapján végrehajtott adatkezelés jogszerűségét.

9.2.5. A törléshez való jog

Az érintett jogosult arra, hogy az Adatkezelő, kérésére indokolatlan késedelem nélkül törölje a rá vonatkozó személyes adatokat, amennyiben a személyes adatokra már nincs szükség abból a célból, amelyből gyűjtötték, vagy az érintett visszavonja hozzájárulását.

Érintetti jogairól teljes terjedelemben a GDPR-ból, különösen annak III. fejezetéből tájékozódhat teljes részletességgel, amely magyar nyelven elérhető több jogszabálygyűjteményben, továbbá az Európai Unió Hivatalos Lapja következő linkjén is: https://eur-lex.europa.eu/legal-content/HU/TXT/HTML/?uri=CELEX:32016R0679.

10. Jogorvoslathoz való jog

Ha az érintett úgy ítéli meg, hogy az Adatkezelő a személyes adatai kezelése során megsértette a hatályos adatvédelmi követelményeket, akkor

· panaszt nyújthat be a Nemzeti Adatvédelmi és Információszabadság Hatósághoz

cím: 1055 Budapest, Falk Miksa utca 9-11.

postacím: 1374 Budapest, Pf.: 603

email: ugyfelszolgalat@naih.hu; honlap: www.naih.hu
· emellett panaszt nyújthat be más tagállam felügyeleti hatóságánál is

· A polgári perrendtartásról szóló 2016. évi CXXX. törvény vonatkozó rendelkezései alapján lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve aHivatal székhelye szerint illetékes törvényszéknél nyújtsa-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. AHivatal székhelye szerint a perre a Fővárosi Törvényszék rendelkezik illetékességgel.

Amennyiben bármilyen kérése vagy kérdése van az adatkezeléssel kapcsolatban, kérelmét postai úton a 1145 Budapest, Pétervárad utca 2. címre, vagy elektronikusan az adatvedelem@zuglo.hu  email címre küldheti. Válaszunkat késedelem nélkül, de legfeljebb 30 napon belül küldjük az Ön által meghatározott címre.

Budapest, 2022. május 23.

